‘IMF’มั่นใจยูโรไม่ล่มเหตุไม่ใช่วิกฤตค่าเงิน
‘IMF’มั่นใจยูโรไม่ล่มเหตุไม่ใช่วิกฤตค่าเงิน
7 ม.ค. 2555

‘IMF’มั่นใจยูโรไม่ล่มเหตุไม่ใช่วิกฤตค่าเงิน
คริสติน ลาการ์ด ผู้อำนวยการกองทุนการเงินระหว่างประเทศ (ไอเอ็มเอฟ) กล่าวต่อสื่อมวลชนในระหว่างเดินทางเยือนประเทศแอฟริกาใต้ ว่า ยังคงเชื่อมั่นในความแข็งแกร่งของสกุลเงินยูโร และไม่คิดว่าในปีนี้จะเป็นจุดจบของสกุลเงินดังกล่าว
“ปัญหาที่เกิดขึ้นในเขตยูโรโซนขณะนี้เป็นเรื่องเฉพาะของหนี้สาธารณะที่เกี่ยวพันถึงความแข็งแกร่งของระบบธนาคารในภูมิภาคแต่ไม่ใช่ระบบสกุลเงินยูโร” ลาการ์ด ระบุ โดยมั่นใจว่า ยูโรไม่มีทางจะล่มหรือสูญหายแน่นอน
ทั้งนี้ ลาการ์ด ยังได้เปิดเผยเพิ่มเติมอีกว่า ทางไอเอ็มเอฟมีแนวโน้มจะปรับลดการคาดการณ์การเติบโตของเศรษฐกิจในปี 2555 นี้ ลงจากเดิมที่คาดการณ์ไว้เมื่อเดือน ก.ย. 2554 ที่ผ่านมา ที่ 4% โดยจะเปิดเผยตัวเลขออกมาในวันที่ 25–26 ม.ค.นี้